স্মার্টফোনের পাশাপাশি ট্যাবলেটবাজারও দখলে আনতে নতুন নতুন সব পণ্য আনছে গুগল। সম্প্রতি নতুন সংস্করণের ১০ ইঞ্চির একটি নেক্সাস ট্যাবলেট বাজারে আনার ঘোষণা দিয়েছে টেক জায়ান্ট গুগল। ২৪ জুলাই গুগলের কর্মকর্তা সুন্দর পিসাই গুগল ‘নেক্সাস ১০’ ট্যাবলেটের খবর নিশ্চিত করেছেন। সূত্র জানিয়েছে, এ ট্যাবটি তৈরি করবে দক্ষিণ কোরিয়ার প্রযুক্তিপণ্য নির্মাতা প্রতিষ্ঠান স্যামসাং। চলতি বছরের অক্টোবর নাগাদ নেক্সাস ট্যাবটি বাজারে আসতে পারে। এর আগে যুক্তরাষ্ট্রের ক্যালিফোর্নিয়ায় বিশ্বের সবচেয়ে বেশি রেজুলেশনের ট্যাবলেট কম্পিউটার ‘নেক্সাস ৭’ এর ঘোষণা দিয়েছিল গুগল। গুগলের দাবি, ডিভাইসটির প্রতি ইঞ্চিতে ৩৩৪ পিক্সেল ঘনত্বের ডিসপ্লে অন্য যে কোনও উন্নত স্মার্টডিভাইসের চেয়েও উন্নত। আইপ্যাডের সঙ্গে প্রতিযোগিতা করবে নতুন এ ট্যাবটি।